google/wiki40b huggingface dataset:
Vesterålen Online

Vesterålen Online er en norsk nettavis, etablert i Bø i Vesterålen i 1998 av gründeren Ben-Tommy Eriksen (NorNet AS). Vesterålen Online er regional nettavis for distriktet Vesterålen, nærmere bestemt kommunene Andøy, Bø, Hadsel, Øksnes og Sortland. Avisen dekker også til en viss grad Lødingen. Ansvarlig redaktør er Geir Bjørn Nilsen. 
Nettavisdriften ble i 2003 skilt ut i et eget selskap, VOL Vesterålen Online AS. Eierskapet var da NorNet AS som største eier på 80 %, Bjørg Dreyer 10 % og Rune Eriksen 10 %. Senere ble 20 % av NorNets aksjer solgt til Erik Jenssen.
I 2008 solgte NorNets sine sine 60 % til Harstad Tidende Gruppen, mens de resterende 40 % ble eid av ansatte i selskapet, frem til også disse solgte sine aksjeposter til Harstad Tidende Gruppen våren 2013. Hovedkontoret ble i 2005 flyttet fra Haugen i Bø til Sortland.  
Selskapet sysselsetter i 2017 7 heltidsansatte.
Hisashi Kurosaki

Japans herrelandslag

Hisashi Kurosaki spilte 24 landskamper for Japans herrelandslag.
Cirkus Arnardo

Cirkus Arnardo er et norsk sirkus som ble etablert i 1949 av sirkusartisten og tryllekunstneren Arne «Arnardo» Lorang Andersen.
Blant de årlige tradisjonene til Cirkus Arnardo er opptredenen i Ålesund på Norges nasjonaldag, 17. mai.
Fra 1975 fikk Arnardo konkurranse fra Norges andre omreisende sirkus, Cirkus Merano.
Jurabuprestis

Utseende

En nokså liten (ca. 9 millimeter) praktbille.

Utbredelse

Slekten ble beskrevet basert på et eksemplar fra Karatau i Kasakhstan.
Niels Lembach

Den flittige bondes venn

I sin nye stilling, drev han landbruk med stor iver etter de mest moderne prinsipper, blant annet ved å innføre grøfting. Dette inspirerte bøndene i området til etterfølgelse, og Lembach oppmuntret dem med flidspremier i form av små sølvstykker. 
27. august 1732 giftet han seg med Maren Bendeke (1715–1741) – datter av den velhavende kjøpmann Claus Bendeke og hustru Maren (født Must). Ekteskapet forble barnløst, og Lembach kunne dermed anvende betydelige summer av formuen til almennyttig virksomhet. Han kjøpte flere gårder eller deler av samme, som han forbedret og øket avkastningen på, for senere å stykke dem opp i mindre deler og gi dem bort til arbeidsomme sønner av husmenn og bønder. Han lånte også ut, eller ga bort store mengder såkorn, og virket generelt for å fremme bøndenes vilkår og utdannelse. 
Lembach var glad i å lese, særlig Holberg, som han kjente personlig og brevvekslet med. Han skrev også dikt til bondestandens pris, som han gjerne fremførte akkompagnert av et strengeinstrument. I 1748 solgte han gården Hof og flyttet til Hemnes i Høland, hvor han døde den 2. oktober 1750.

Ettermæle

I 1777 utkom i København en bok av den senere gehejmestatsminister Ove Malling, med tittelen Store og gode Handlinger af Danske, Norske og Holstenere, hvori Lembach omtales som en fremtredende representant for de embetsmenn som i særlig grad virket for jordbrukets fremme, og som var langt forut for sin tid. Boken inspirerte statsmannen Ove Høegh-Guldberg til, blant andre, å innlemme Lembach i den minnelunden over danske, norske og holstenere som han engasjerte billedehuggeren Johannes Wiedewelt til å oppføre i Jægerspris slotts have på Sjælland. Den nesten 3 meter høye støtten ble utført i norsk marmor, og står på stiliserte kampesten, for å symbolisere den stenete jord som Lembach hadde forvandlet til dyrkbar jord. På forsiden ses øverst navnet Niels Lembak, derunder en krans av mynter og skuepenger – Lembachs flidspremier – og nederst bøndenes redskaper i form av hakke og spade.
Phaedimini

Utseende

Middelsstore (gjerne 20-30 millimeter), litt avlange, mer eller mindre metallisk fargede gullbasser. Hannene har hornlignende utvekster både på hodet og pronotum, disse kan være ganske lange hos noen arter og går mot hverandre slik at de danner en klype. Beina er temmelig slanke.

Levevis

Hannenes utseende, med forlengede forbein og horn på hodet, tyder på at de kjemper om hunnene.

Utbredelse

De fleste av artene lever i Sørøst-Asia.
Galteskjær

Galteskjær er en holme rett ved skipsleia nordvest for Lindøya i Oslo. Skjæret er fra 19. juni 2009 fredet som biotopvern etter viltloven. Skjæret har også navnet "Galten" på økonomisk kartverk.
Fu Chai

Kong Fu Chai av Wu (kinesisk: 吳王夫差), regent 495-473 f.Kr., var den siste kongen av Wu, en stat i det gamle Kina; han hersket mot slutten av Vår- och høstperioden.
Som sønn til kong Helü av Wu ble han konge i 495 f.Kr. I begynnelsen av hans styre beseiret han styrkene fra Yue ved Fujiao og erobret Yues hovedstad. I stedet for å helt og holdent annektere fiendelandet, noe hans statsminister Wu Zixu (伍子胥) foreslo, sluttet han fred med kong Gou Jian av Yue. Etter dette slaget bygde han Hankanalen og førte sin hær nordover. Ved Ailing beseiret hans hær staten Qi.
I 482 f.Kr., da han forsøkte å skape enighet ved et møte med hertugene i Huangchi, ble hans hovedstad overrasket av kong Gou Jian av Yue. Noen år senere ble Wu beseiret og annektert av Yue, og kong Fu Chai begikk selvmord i sitt palass.
Deus Ex: Mankind Divided

Oppbygning

Deus Ex: Mankind Divided er et episodisk spill, som tar deg gjennom diverse futuristiske områder i et dystopisk samfunn. Gjennom spillet blir du utstyrt med mange forskjellige våpen og redskaper, som lar deg utføre de forskjellige oppdragene du får, og områdene du utforsker på utallige mange måter.

Handling

Deus Ex: Mankind Divided forteller om livet til Interpol agent Adam Jensen, mens han undersøker terroristhandlinger i Dubai. Videre avdekker han at terroristene i Dubai er del av en større opprørsgruppe bestående av kybernetisk forsterkede mennesker. Adam reiser videre til Tsjekkia, der han avslører terroristgruppen sin hensikt med angrepene de utførte.
Herakles' tolv storverk

Herakles' tolv storverk (gresk: δωδέκαθλος, dodekathlos) er en serie episoder med botsøvinger av helten Herakles som inngår i gresk mytologi. Disse episodene ble senere samlet til en fortløpende fortelling, og etableringen av en fastlagt syklus av tolv stordåder tilskrev grekerne til et episk dikt, i dag tapt, som ble skrevet av Peisander, datert til rundt 600 f.Kr.
Trofeo Colombino

Verifiserbarhet: Denne sidens fremstilling lar seg ikke verifisere. Dette impliserer ofte at det er nødvendig å sette på kilder og referanser for å få et startpunkt for informasjonssøk. Det har gått mer enn to uker siden siden ble merket.
Trofeo Colombino er en fotballturnering som blir spilt på sommeren hvert år. Vanligvis er det Recreativo de Huelva på Nuevo Colombino I Huelva, Spania som er vert. Turneringen er en hyllest til Recreativos posisjon som den eldste fotballklubben i Spania, og har blitt holdt hvert år siden 1965.
Båndvev

Båndvev er ett felles begrep for å veve bånd.
Til dette brukes oftest spesielt utformet redskap: grindvev, brikkevev eller en spesiell båndvevstol.
Bånd kan også lages uten redskaper, med fletting, med slyngstokker eller ved en teknikk som kalles sprang. 
Teknikken er den samme som for "vanlig" veving. Skille oppnåes ved å heve eller senke grindveven eller å vri på brikkene.
Arkeologiske funn viser at båndveving på høyt teknisk nivå fantes allerede i forhistorisk tid.
Båndveving foregår i dag med mekaniske båndvevstoler, og disse har eksistert nesten like lenge som mekaniske vevstoler.
Christopher Wolstenholme

Fakta

Wolstenholme er kjent for sin headbanging under Muse-konserter. Dette har ført til kroniske nakkeplager, som han har fått bukt på ved massasje, akupunktur og vanninntak før konsert.
Wolstenholme jobbet som assistent på en gitarbutikk tidligere.
Han overlater intervjuene til Matthew Bellamy og Dominic Howard.
Hans favorittband er Status Quo, og en gang var han heldig og fikk være med på en lydsjekk sammen med bandet.
Wolstenholme er en fan av videospill, spesielt videospill til Nintendo 64. Hans favorittspill er "The Legend Of Zelda: Ocarina Of Time".
Fiskesaus

Fiskesaus er en smaksetter som produseres av fermentert fisk. Uttrykket benyttes for å beskrive et stort antall produkter som har vært kjent i forskjellige kulturer tildels i årtusener. Fiskesaus benyttes i sørøstasiatisk og sørkinesisk matlaging, på samme måte som soyasaus brukes i Japan og Korea. I Sørøst-Asia benyttes den også som dypp for fisk, reker, svinekjøtt og kylling.

Sorter

Noen fiskesauser lages av rå fisk, andre av tørket fisk; noen av utelukkende en sort fisk, andre av en blanding inklusive skalldyr; noen av hele fisken, andre kun av fiskeblodet eller innvollene. Noen sauser inneholder bare fisk og salt, andre er tilført urter og krydder. Fiskesaus som bare har gjæret en kortere tid har en sterk fiskesmak. Med lengre fermentering minsker denne smaken, og sausen får en mer nøtte- og ostelignende smak.

Øst-Asia

Asiatisk fiskesaus lages ofte av ansjos, salt og vann, og må benyttes med forsiktighet på grunn av dens sterke smak. Den vietnamesiske varianten kalles nước mắm, og dens thailandske motstykke kalles nam pla (น้ำปลา). I Kina heter den yúlù (魚露), i Korea yeotgal (엿갈), i Indonesia kecap ikan og i Filippinene heter den patis. I Japan brukes tre typer fiskesauser; shottsuru i Akitaprovinsen, ishiru i Ishikawaprovinsen og ikanago-jōyu i Kagawaprovinsen.
Den indonesiske halvflytende fiskpastan trasi, den kambodsjanske prahok, den malaysiske belacan, som kalles «teglsteiner» og lages av gjæret krill, er noen andre populære varianter. 
Laotisk fiskesaus, padek, lages utelukkende av ferskvannsfisk.

Europa

En lignende fiskesaus var vanlig i det gamle romerske kjøkken. På latin het den garum eller liquamen. Den fantes i mange varianter, for eksempel oxygarum (som var blandet med eddik), meligarum (blandet med honning), osv.
Garum var en av handelsvarene fra Hispania Baetica. 
Den opprinnelige Worcestershiresausen, som ble ført til England fra India, var et lignende produkt.
Velteplass

Velteplass, også kalt lunneplass eller lunningsplass, er i skogbruket en anleggsplass for mellomlagring, håndtering og videretransport av tømmer.
Tømmeret fremkjøres direkte fra huggstfeltene i skogen eller fra mindre lunneplasser, og frem til velteplassen hvor det stables i tømmerlunner/tømmervelter. På velteplassen sorteres og kappes tømmerstokkene.
Velteplasser anlegges ved skogsbilveier med tilstrekkelig kapasitet for henting av tømmeret eller ved offentlig vei, hvorfra det er mulig å laste opp og transportere tømmeret videre. Tømmerprisen forhandles gjerne for tømmer levert ved vei, det vil si på velteplass/lunneplass. Ved offentlige veier som er riksveier gjelder i Norge særskilte regler og begrensninger for anlegg av velteplasser, fastsatt i forskrift om plassering av skogvirke ved riksvei.
Phaedonia

Utseende

Små (3 - 5 millimeter), bredt ovale, balnke, svarte bladbiller, gjerne med rødlig ytterkant.

Levevis

Phaedonia inclusa er et alvorlig skadedyr på soyabønner og andre planter i erteblomstfamilien.

Utbredelse

Slekten er utbredt i Afrika og Asia.
Kontoret (fagforening)

Kontoret er en partipolitisk uavhengig yrkesorganisasjon som arbeider for å ivareta sine medlemmers yrkesfaglige og utdanningsmessige interesser, lønns- og arbeidsvilkår, anseelse og faglige standarder. Yrkesorganisasjonen er sterkt engasjert i å gi medlemmene en mulighet til å utvikle sin faglige kompetanse i tråd med nye forventninger og kompetansebehov i arbeidslivet.
Kontoret, tidligere Kommunaløkonomisk Forbund, ble stiftet 29. april 1985, og har i dag over 4500 medlemmer.
Organisasjonens overordnede mål er å styrke yrkesidentiteten til administrativt personell som jobber med service/førstelinjetjeneste, saksbehandling, arkiv, innfordring, revisjon, skatt, lønn, personal, økonomi, kommunal fakturering og IKT. Også andre nærliggende administrative oppgaver på skoler, i kommuner, fylkeskommuner, NAV, interkommunale selskaper, helseforetak eller andre virksomheter innen offentlig tjenesteyting vektlegges i dette arbeidet.
Kontoret er tilsluttet arbeidstakerorganisasjonen Delta som igjen er tilsluttet Yrkesorganisasjonenes Sentralforbund (YS). Delta er en partipolitisk uavhengig arbeidstakerorganisasjon som arbeider med å ivareta lønns- og arbeidsvilkår i offentlig og privat sektor.
Leder er Sonja Smith.
Larverøvere

Utbredelse

To arter er registret fra Norge, begge er sjeldne og lever bare i sør, men minst én av dem finnes nord til Sognefjorden.

Utseende

Larverøvere er store, metalliske, litt flattrykte arter. Brystskjoldet er hjerteformet og smalere enn dekkvingene. De skiller seg fra slekten Carabus på den mer firkantede formen på dekkvingene. Hver av dekkvingene har 16 lengdestrimler. Flygevingene som ligger under dekkvingene er ofte lite utviklet. Overleppen har flere rynker.  Antennens tredje og fjerde ledd med en lang børste/børster i spissen, mens leddene ellers er bare (nakne) og helt uten fine korte hår. (Krever forstørrelse for å se).

Levevis

Larverøvere klatrer i trær og regnes som viktige nyttedyr i skog. De lever som predatore, da de spiser særlig larver av sommerfugler. De norske artene forekommer oftest knyttet til eik.
De tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Kimbap

Kimbap eller Gimbap er en koreansk rett lavet av kokt ris og forskjellige strimler grønnsaker/ingredienser som rulles sammen, og dekkes av et tynt lag tang (gim). Retten blir skåret ut i små runde stykker og serveres gjerne med kimchi eller soya. 
I stedet for fisk og reker som man normalt ville få i en japansk sushi-restaurant, bruker koreanerne ingredienser som oksekjøtt, bulgogi, pølser, egg, spinat, agurk og gulerøtter.
Kimbap ble egentlig inspirert af den japanske rett maki i perioden 1909-1945 da Korea var en japansk koloni, men her valgte de annerledes ingredienser til retten som passet til deres egen smak.
Hvalvík

Hvalvík (IPA: [ˈkvalvʊik], dansk: Kvalvig) er en bygd på øya Streymoy, en av Færøyene. Hvalvík ligger i enden av en dal på østsiden av øya, adskilt fra nabobygda Streymnes med elva Stórá. Stedet har lange hvalfangsttradisjoner, og er første gang nevnt i Hundebrevet fra slutten av 1300-tallet. Hvalvík var senter i Hvalvíkar kommuna inntil 2005, da denne ble innlemmet i Sunda kommuna. 1. januar 2009 hadde Hvalvík 222 innbyggere, mot 195 i 1985.
Karmøy Boligbyggelag

Karmøy Boligbyggelag er et boligbyggelag på Karmøy i Rogaland, etablert 7. juni 1966. Laget samarbeider med Haugesund Boligbyggelag, og fusjonerte med dette i 2009.
Boligbyggelaget hadde 1200 medlemmer og forvaltet 143 boliger i 8 borettslag, sameier og andre selskap (2006).
Mot Maalet

Mot Maalet ble skrevet av den norske predikanten Ludvig Hope.
Boken er en andaktsbok, eller «huspostill» som ble nyttet til andakter i hjemmet. Han starter boken med å sitere fra Filipperbrevet 3, 14
I forordet står det: «Måtte lysten som fikk meg til å skrive være Gud. Da vet jeg at han ligger sannhet i papiret og pustet nåde på ordene til lys for dem som søker sannhet og til kraft for Jesu Kristi stridsmenn, som kjempet seg mot målet.»
Qik

Qik er en gratistjeneste som gir brukeren mulighet til å kringkaste video fra mobiltelefonen direkte på internett. Qik skal fungere på en rekke forskjellige mobiler, og bruker 3G-nettet til å sende videoen direkte til serveren hos Qik. Bladet PC World har kåret Qik til en av de to viktigste nettstedene i 2009.
Hans Gillhaus

Landslaget

Hans Gillhaus spilte 9 landskamper for Nederlands herrelandslag. Han ble tatt ut i Nederlands tropp til VM i fotball 1990.
Høydalen (Skogsøya)

Høydalen er en nedlagt gård på Skogsøya i Øksnes kommune i Nordland. Stedet ligger ved Hjellsandvika, vest på den sørlige delen av Skogsøya. Høydalen er egentlig ikke en dal, men ei strandflate under bratte fjell. Området er svært utsatt for steinras. Husene i Høydalen lå i den vestre enden av strandflata.
I 1680 bodde tre familier i Høydalen, med til sammen 11 mennesker. Det året, sannsynligvis om høsten, gikk det et stort steinras som tok husene og livet til alle som bodde der. Etter rasulykken har ingen bodd i Høydalen, med unntak av noen få år på 1900-tallet. Strandflata i Høydalen ble imidlertid brukt som beiteland av nabogården Hjellsand. I 1896/97 og rundt 1906 ble det gjort prøvedrift på jernmalm i den østre delen av Høydalen, men jernmalmen viste seg å ikke være drivverdig.
Navnet Høydalen kommer antakelig ikke av «høylendt dal», men av «dal som har vært brukt som slåtteland».
Norske musikklæreres landsforbund

Diplom

NMLL har egne diplomprøver på forskjellige nivåer for piano og sang. Repertoarlistene er utarbeidet på bakgrunn av eksisterende kriterier i de forskjellige lokallagene.

Mesterskap

NMLL har siden 1968 arrangert Ungdommens Pianomesterskap, og fra 1988 alternerte denne konkurransen annet hvert år med Ungdommens Sang- og Strykemesterskap.
Siden 2003 er gjennomføringen av mesterskapet et samarbeidsprosjekt med Norsk Kulturskoleråd. Hovedtyngden av NMLLs arbeid er fremdeles knyttet til dette arrangementet som nå går under navnet Ungdommens Musikkmesterskap. Deltagerne kan være til og med 22 år gamle.
Ungdommens Musikkmesterskap er et tilbud til piano, blås, slagverk det ene året, og sang, stryk, gitar det neste året. Duo og ensemble er tilbud hvert år. Flere av mesterskapets vinnere er senere blitt anerkjente musikere.

EMCYmedlemskap

NMLL er gjennom Ungdommens Musikkmesterskap medlem i Europeian Union of Music Competition for Youth, Emcy. Dette er en paraplyorganisasjon for tilsvarende konkurranser og arrangementer i Europa. Gjennom denne organisasjonen får vi stadig tilbud om å sende unge talenter til forskjellige arrangementer i regi av Emcy-medlemmer.
NMLL har i dag lokallag i Buskerud, Østfold, Oslo, Agder og Bergen.
Hamirpur (distrikt i Himachal Pradesh)

Demografi

Ved folketellingen i 2011 var det 454 293 innbyggere i distriktet, mot 412 700 i 2001. Den urbane befolkningen utgjør 6,91 % av befolkningen.
Barn i alderen 0 til 6 år utgjorde 10,50 % i 2011 mot 12,28 % i 2001. Antallet jenter i den alderen per tusen gutter er 881 i 2011 mot 850 i 2001.
Konsumvare

En konsumvare, eller forbruksvare, er varer som etter produksjon egnes for konsum av en forbruker. Konsumvarer er varer som blir endelig konsumert, i stedet for å benyttes i en annen vares produksjon.
Nikkeby Lufthavn

Nikkeby Lufthavn er et punk-band fra Tromsø som startet i 1996.
De har spilt på Buktafestivalen flere ganger, bl.a. i 2013.
Spoileron

Spoileron er en type kontrollflate på fly, som fungerer både som en spoiler (luftbrems) og som et balanseror (engelsk: aileron). Denne type kontrollflate finnes på de fleste jetfly. Andre eksempler på kontrollflater med blandet funksjon er flaperon.
Renault 25

Eagle Premier / Dodge Monaco

På det amerikanske markedet var modellen Renault Premier delvis basert på Renault 25. Modellen benyttet dører og mekaniske komponenter fra Renault 25, mens chassis og understell var hentet fra Renault 21. Interiøret var designet av AMC, mens resten av bilen var tegnet av italienske Giorgetto Giugiaro. Da AMC ble solgt til Chrysler fikk Renault Premier navnet Eagle Premier, og fra 1990 til 1992 solgte Chrysler også en bilmodell under navnet Dodge Monaco.

Renault 25 Limousine

En utgave med ekstra lang akselavstand, kalt Renault 25 Limousine, ble også markedsført. Denne var 22,7 centimeter lenger enn de øvrige modellene, og var tilgjengelig i to varianter. Grunnmodellen var utstyrt med den samme seteraden som de øvrige modellene, mens «Executive»-modellen var utstyrt med to individuelle seter med elektrisk justering.
Siamophylla

Utbredelse

Arten er utbredt i Thailand.
Rugaphodius

Utseende

En liten (2,7 - 3,5  millimeter), bred, litt flat, matt, svart gjødselbille, dekkvingene er brungule med mørke flekker. Hodet er skovlformet, kraftig punktert, med to tenner på forkanten. Pronotum er avrundet, grovt og tett punktert. Dekkvingene er litt rundede med fine punktstriper.

Levevis

Artene lever i gangene til gangere, eller på jordoverflaten der de eter råtnende materiale.

Utbredelse

Arten er utbredt i det sørvestlige USA og Mexico.
Per Roald

Per Roald (1912–2001) var en norsk lyriker som særlig dyrket den aforistiske form. Han utga flere rene aforismesamlinger, de fleste på Dreyers forlag. Et utvalg er utgitt posthumt på Solum.
Byske

Byske er et tettsted i Skellefteå kommune i Västerbottens län i landskapet Västerbotten i Sverige. Det ligger ved E4, Byskeälven og Bottenviken, cirka 30 kilometer nord for Skellefteå. I 2010 hadde tettstedet 1 728 innbyggere.
Byske havsbad ligger noen kilometer øst for stedets sentrum. Her finnes badestrand med campingplass.
Sandskogen

Sandskogen er et tettsted i Kävlinge kommune i Skåne län i Sverige. I 2010 hadde tettstedet 621 innbyggere.
Simen Hagerup

Familie

Simen Hagerup er sønn av forfatteren Helge Hagerup og Aina Børresen. Han er bror av Bendik Hagerup og halvbror av Henning Hagerup, Espen Hagerup og Linde Hagerup. Han er barnebarn av lyrikeren Inger Hagerup og nevø av forfatteren Klaus Hagerup.
Per 2017 er han bosatt i Berlin.

Forfatterkarriere

Etter Forfatterstudiet i Bø og studier i litteraturvitenskap ved Københavns Universitet debuterte Simen Hagerup i 2004 med Absolutt alt, som han kalte en «tekstsamling».
Sammen med sin bror Bendik Hagerup har han skrevet en opera basert på romanen Moby Dick. Operaen har tittelen «Hvalen eller Moby Dick», og hadde urpremiere på Grusomhetens Teater i Oslo den 7. april 2006.
Simen Hagerup kom i 2008 ut med en gjendiktning av tre av lyrikeren Henri Michauxs bøker: Idéogrammes en Chine (1975), Saisir (1979) og Par des traits (1984). Gjendiktningen fikk navnet Streker. 
I 2009 ga han ut Grufulle tomrom på Kolon Forlag. Dette er en samling av essays, dikt, fortellinger og kåserier. På forlaget Gasspedal ga han i 2012 ut langdiktet Myldr. I 2017 debuterte han som romanforfatter med Jordverv. 
Han har virket som litteraturkritiker i Dagsavisen, og stod bak tegneserie-føljetongen Schubert-mann som ble trykket i musikktidsskriftet Parergon.
A4-papir

A4 er et standard papirformat definert av den internasjonale standarden ISO 216 som 210 mm × 297 mm. 
Et A4-ark som deles i to på tvers av langsiden gir to A5-ark. Tilsvarende er et A3-ark dobbelt så stort som et A4-ark. Alle A-formatene er formlike. Forholdet mellom langsiden og kortsiden er kvadratroten av 2. Det kan bevises matematisk at dette er det eneste forholdet som gir denne spesielle egenskapen.
Alle A-formatene tar utgangspunkt i A0, som har et areal på 1 m². A4 har altså en flate på 1/16 m².
Alsace

Geografi

Alsace ligger lengst øst i Frankrike, og grenser i øst mot Tyskland, i sør mot Sveits og i vest mot Franche-Comté og Lorraine. Regionen omfatter slettelandet mellom Rhinen i øst som er grensa mot Tyskland og fjellkjeden Vogesene i vest. Høyeste punkt er Grand Ballon på 1424 moh.

Matkultur

Tradisjonelle matretter i Alsace er blant annet Raclette, Flammkuchen, Baeckeoffe og Choucroute.
Til siste åndedrag (1983)

Handling

En vilbass-type, Jesse Lujack, skyter mer eller mindre umotivert en politimann og flykter. Han er samtidig lidenskapelig forelsket i studenten Monica, og han trekker henne med seg under flukten. Flukten får en dramatisk utgang.
Alessandro Barsanti

Bakgrunn

Alessandro Barsanti stammet fra en toskansk familie uog studerte i Firenze.

Egyptolog

Etter at han vendte tilbake til Egypt ble han ansatt av Gaston Maspero som restauratør og kunstner for Det egyptiske museet, og hadde fra 1891 tittelen Conservateur-Restaurateur. 
Han stod for utgravninger over hele Egypt. Spesielt oppdaget han gravstedet til faraoen Akhnaton i 1891. I 1892 arbeidet han med Jacques de Morgan i Øvre Egypt, 1894–1894 assisterte han Georges Daressy med hans arbeider i tempelet i Medinet Habu, 1895–1896 var han i Nubia og var med på å redde de oldtidsminner som var truet av bygginen av den første Assuandemingen. Fra 1899 til 1904 arbeidet han i Sakkara. Han gravde blant annet ved de uferdige pyramider Baka og Chaba i Zaujet el-Arjan og i dødetempelet tilknyttet Unas-pyramiden.
Han ledet også overflyttingen av samlingene til Det egyptiske museet fra Giza til der de nå er i selve Kairo.